વાલી વધ એ રામાયણની કેટલીક મહત્વની ઘટનાઓમાંની એક છે. રામ પર વાલીને અધર્મથી મારવાનો આક્ષેપ પણ મુકાય છે. કહેવાય છે કે વાલીને એવું વરદાન હતું કે તેની સામે યુધ્ધમાં જે લડવા આવે તેની અડધી શક્તિ વાલીમાં આવી જાય. કદાચ અહી રૂપકમાં એવું કહેવાયું હશે કે વાલી એટલો શક્તિશાળી હતો કે તેને જોતા જ સામેના યોદ્ધાની અડધી શક્તિ ક્ષીણ થઇ જતી. વાલીને છુપાઈને મારવાનું એક કારણ આ પણ અપાય છે. કહેવાય છે કે રામે બ્રહ્માના આ વરદાનનું માન જળવાઈ રહે તે માટે તેને સામેથી ન માર્યો.